SEBELUM INI
Gunung sebenarnya sama macam manusia.
Dengan nyanyian yang tepat, setiap satu akan membalas dengan nyanyian,
mendedahkan tempat untuk melombong, bina terowong
dan tempat yang tak patut disentuh.
Ayah...
Ia lebih daripada yang kita bayangkan.
-Raja Durin, ada… -Cukup!
Tahan Elf ini.
Elrond rapat dengan saya
seolah-olah berkongsi rahim ibu yang sama.
Berani betul!
Kamu libatkan ibu kamu
untuk mempertahankan keputusan yang mengkhianati kaum sendiri?
Tidak! Ayah yang khianati kaum kita!
Ayah cemari mahkota di kepala ayah!
Jangan ambil.
Ia bukan lagi milik kamu.
Kamu datang dari dalam kegelapan.
Kepada kegelapanlah nyah kamu pulang!
Malam tadi, awak dapat lagi mimpi itu, bukan?
Dalam mimpi itu, ada benda menyerupai dahan.
Di bawah bintang-bintang.
Nampaknya kita diekori.
Saya menemuinya dalam buku Sadoc.
Saya rasa ia boleh tunjuk arah.
Selamat datang ke Rhûn.
Kenapa awak memandangnya macam itu?
Macam awak pernah melihatnya.
Hanya dalam mimpi.
Siapakah nama awak?
Saya ada banyak nama.
Di mana Halbrand?
Dia dah pergi, dan mungkin takkan kembali.
Tapi jika dia kembali, jangan pedulikan dia.
Elrond maklumkan beta yang rakan kamu itu, tak seperti yang dia dakwa.
Dia bukan yang saya sangka.
Dia Sauron.
Ia sepatutnya diserahkan kepada Lord Celebrimbor.
Dia perlu tahu bahawa Halbrand ialah Sauron.
Maaf, tuan, tapi ada utusan datang.
Tuan mahu benarkan dia masuk?
Gulai ekor tikus…
Nanti dulu.
-Ia mahal sangat. -Apa?
Kita bukannya miskin.
Awak yang kata kita patut berjimat cermat.
Atau mungkinkah awak terkecuali?
Suami awak putera raja.
Tapi sekarang awak tersisih.
Hati saya milik Dwarf kesayangan saya.
Lombong baiduri pun saya sanggup lepaskan jika saya tak dapat memiliki hatinya.
Tapi bagus juga kalau kita ada baiduri.
Betul, saya setuju.
Awak dah cuba cakap dengan ayah awak...
Disa, awak pun tahu dia tak mahu jumpa saya.
Bukan itu maksud saya.
Kenapa saya yang perlu ajak dia berjumpa?
Dia yang tak mengaku saya anak!
Kerasnya kepala dia macam batu.
Bata pun lagi mudah dipecahkan.
Lagi mudah kalau...
Disa?
Jaga-jaga.
Jaga-jaga!
Disa!
Durin.
Tidak.
Bumi ini akan mengurniai abang
bunga yang mekar sekali lagi.
Abang.
Lord Celebrimbor.
Kenapa tak khabarkan ketibaan tuan?
Tuan bawa berita?
Saya terima tetamu yang tak disangka.
Dia dah kembali?
Galadriel?
Bukankah ini benih yang kamu semai?
Tiga cincin untuk raja Elf di bawah langit.
Tujuh untuk pembesar Bangsa Dwarf di kerajaan batu.
Sembilan untuk Manusia yang akan mati.
Seranglah Mordor dari arah utara.
Kita masuk dari sini, di antara Ered Lithui dan Ephel Arnen.
Kita patut serang Adar dari arah timur.
Di manakah Sauron?
Menurut pengintip, Sauron dilihat menuju ke Mordor.
Kami percaya dia mahu tumpaskan Adar dan ambil alih tenteranya.
Kalau kita cepat bertindak,
kita mungkin dapat tumpaskan kedua-duanya serentak.
Tapi apa kata Komander Tentera Utara?
Galadriel?
Kita patut hantar kapal ke Anduin,
dan serang Mordor dari barat.
Buat persiapan sekarang.
Sesiapa pun boleh nampak
yang fikiran kamu dah melayang jauh.
Apa yang kamu fikirkan?
Sauron mungkin dah ke Mordor
tapi dia mungkin takkan kekal di sana.
Kenapa kamu kata begitu?
Sauron...
tak anggap dirinya raja tanah gersang,
tapi raja segenap Buana Tengah.
Dia mahu memerintah bukan hanya dengan menakluknya,
tapi dengan memutarbelitkan fikiran orang agar patuh kepadanya.
Jadi, bukan tentera yang dia perlukan,
tapi Cincin.
Tapi untuk mendapatkannya, dia perlukan bantuan Celebrimbor.
Sauron berseorangan, tanpa tentera atau sekutu.
Eregion dilindungi dua sungai
dan tembok batu Dwarf setebal sepuluh kaki yang panjangnya berbatu-batu perjalanan.
Jangan khuatir. Celebrimbor dan rahsia kemahirannya
selamat.
Percayalah, ada kejahatan tersembunyi yang cuba memperdaya Celebrimbor.
Sauron dah pun mulakan rancangannya.
Patik pasti.
Kenapa?
Sejak patik pakai Cincin ini, patik rasa...
patik nampak...
bayangan alam ghaib...
yang mengganggu fikiran patik sepanjang masa tanpa dapat disekat.
Kamu percaya Cincin itu mengembalikan keupayaan kamu
untuk melihat masa depan?
Tuanku pula bagaimana?
Beta nampak gunung-ganang runtuh.
Air makin mengering dan awan gelap berkepul-kepul di menara putih.
-Kalau begitu, hantarlah patik ke Eregion. -Galadriel...
-Jika Sauron di sana, patik... -Jangan bersemuka dengannya sekali lagi.
Khabarnya kalau Penyemu itu berjaya memperoleh kepercayaan mangsanya,
dia berupaya membentuk pemikiran mangsa itu.
Lalu memperdaya bukan saja hati dan fikiran, bahkan mata dan telinga.
Untuk mengubah dunia mereka.
Kamu pernah menjadi mangsanya.
Betul.
Dia baca fikiran patik.
Tapi patik juga baca fikirannya.
Sebab itulah patik harus bersemuka dengannya.
Kerana patik saja yang mampu membunuhnya.
Kamu pernah anggap dia sebagai kawan.
-Halbrand bukan... -Sauron.
Kamu tak boleh buat berseorangan.
Bagaimana jika patik berteman?
EREGION WILAYAH ELF JAUHARI
Lord Celebrimbor tak benarkan tuan masuk.
Boleh saya bercakap terus dengannya?
Dia sibuk.
Tapi dia ucap selamat jalan kepada tuan.
Awak mahu saya pergi?
Pembesar Eregion yang mahu tuan pergi.
Rasanya saya nak tunggu di sini.
Manalah tahu kalau dia tukar fikiran.
Dia dah pergi?
Tidak. Dia enggan pergi, tuan.
Suka hati dialah.
Saya dah janji dengan Galadriel untuk tak berurusan dengannya lagi.
Ada apa lagi?
Saya rasa dia cedera, tuan.
Biarkan saja.
Nanti dia beredarlah.
Utusan akan bawa berita dari Lindon bila-bila masa.
CARAS GAER RHÛN BARAT
Khabar apa yang rerama putih bawa?
Pengaruh Sauron makin meluas.
Orang kata dia menyamar untuk memperdaya musuhnya.
Apa pula khabar Istar?
Pencari garam dan pencuri mûmakil ada bercerita.
Cerita tentang lelaki tua selekeh yang mengembara dengan dua hafling.
Dia sesat, dan lemah.
Tapi itu cuma sekarang.
Kita perlu buru dia sebelum dia tahu guna kuasanya.
Mungkin orang-orang yang aku korbankan untuk bawa kau ke sini
sepatutnya dikorbankan untuk pacal yang lebih berguna.
Tuan.
Pengesan jejak kita sudah kembali.
Kau dah jumpa dia?
Aku bukan saja jumpa, aku tahu cara untuk menangkapnya.
Sembuhkan kami kalau tuan mahu aku serahkan Istar.
Kenapa kau fikir manusia fana macam kau
boleh menewaskan Istar
sedangkan pengikut aku yang paling berkuasa pun tak mampu?
Dia akan tunduk kepada aku, kerana jika dia enggan,
aku akan sembelih rakan-rakan haflingnya.
Bagaimana dengan Doderick?
Doderick?
Baiklah, nama lain pula. Andwise pula?
Nama itu bagus, tapi ia tak sesuai dengan saya.
Saya tahu.
Fredagard.
Cubalah faham.
Nama tak boleh diberi sesuka hati.
Ia hak kita.
Ia sebati dengan diri kita.
Apabila ia disebut, hati kita rasa bahagia.
Awak akan mendengarnya suatu hari nanti.
Saya pasti.
Kita akan tahu diri sebenar awak.
Betul tekaan saya!
Buku ini kata, arah timur laut
akan memendekkan jarak perjalanan sampai separuh.
Di sana. Ayuh!
Kalau boleh, saya nak elak laluan itu
kerana kita akan kehabisan air pada hari pertama
dan mati akibat cuaca panas pada hari kedua.
Tapi mungkin saya saja yang begitu?
Bagaimana dengan Doderick?
Awak dah sarankan nama itu.
Mana ada.
-Ada. -Ada tadi.
Apa yang kamu dapat kali ini?
Saya cuma dapat kala jengking dan serumpun kaktus.
Kala jengking itu sengat saya, saya terjatuh dan...
-Saya terduduk atas kaktus itu. -Awak jumpa kaktus itu.
Tak bolehkah awak guna kuasa untuk menjelmakan air?
Dia takut hilang kawalan sekali lagi kalau dia buat tanpa gand.
Baiklah, jom kita cari gand. Ada banyak ranting di sini.
Ia bukan ranting sembarangan.
Diam.
Kenapa?
Bisikan bayu. Kalian dengar tak?
-Bunyinya seakan-akan... -Telapuk.
Mereka belum pergi jauh. Naik kuda!
Mereka siapa?
Saya tak tahu.
Mereka ikut jejak kita.
Jadi, kita patut cari laluan lain.
Kita dah jumpa.
Jangan melencong!
-Jangan jalan bersendirian! -Jangan jalan bersendirian!
Semua pokok di taman layu sejak gempa bumi itu.
Bukan saja di taman.
Desas-desus mengatakan yang ia petanda buruk bagi dunia Dwarf.
Ada orang kata dunia kita dilaknat apabila putera kita alu-alukan Elf itu.
Jangan-jangan kamu cuma reka cerita.
-Taklah. -Mana ada.
Bagus. Kerana khabar angin umpama burung tiung.
Nyanyiannya indah dari jauh, tak mengenyangkan jika dilihat dari dekat.
Jadi, khabar itu palsu?
Tiada bencana yang akan menimpa?
Itulah yang kita akan buktikan.
-Raja Durin. -Raja Durin.
Disa.
Narvi, berikan laporan.
Tuanku.
Baru-baru ini, sebuah gunung berapi meletus.
Walaupun ia terletak jauh di selatan,
kesan gegarannya
tersebar menerusi teras bumi sampai ke sini,
hingga meruntuhkan lubang cahaya kita
dan akibatnya, kita tak dapat lagi bertani.
Jadi, penyelesaian terbaik
adalah dengan memulakan kerja pembaikan lubang cahaya
dan membina lubang baru, tapi...
Semua penggema batu gagal mencari laluan selamat untuk digali.
Ya, benar katanya.
Tapi dengan perkenan tuanku, kami akan cari cahaya.
Beta perkenankan.
Selama sembilan abad,
penggema batu kita mengukuhkan hubungan suci kita dengan batu-batuan ini.
Selama itu, tak pernah sekalipun
ia gagal melengkapkan keperluan kita.
Tapi kini, entah kenapa,
hubungan itu terputus.
Khazad-dûm sudah jatuh dalam cengkaman kejahatan.
Galilah dengan berhati-hati.
Disa.
Tunggu dulu.
Kamu betul-betul mahu ayah tanya?
Tentang cucu ayah? Mereka sihat.
Memanglah mereka rindukan ayah, tapi...
Janganlah mengeruhkan keadaan.
Kebetulan pula saya juga sering kata begitu kepadanya.
Durin tentu tahu ayah cuma marah hingga terlepas kata!
Jika itu cara ayah minta maaf, sampaikanlah sendiri kepada suami saya.
Kenapa ayah yang perlu minta maaf?
Dia yang buat salah!
Dia memang...
Degil macam keldai?
Itu satu lagi persamaan ayah dengannya.
Kamu mungkin anggap ia "kedegilan, "
tapi sesetengah Dwarf anggap ia "kekuatan. "
Agaknya kita memang kena kuat untuk menahan rasa sakit hati.
Untuk membalut luka di hati dengan ketat hingga sukar jantung berdegup.
Ya, benar.
Benar cakap kamu.
Patutlah gunung-ganang sunyi sepi.
Raja kita sendiri tuli terhadap kesedihan anaknya sendiri.
Lancangnya mulut kamu, Disa!
Ayah nak tunjuk kekuatan sebenar?
Suruh anak ayah datang.
Dia pasti setuju.
Kalau ayah mahu tunggu dia datang sendiri, sampai bila-bila pun
ayah dan dia takkan berdamai.
Tiada cahaya matahari.
Satu lagi jalan buntu.
Nampaknya terpaksalah kita kerja sepanjang malam. Buat sajalah.
Kaki melecet, ya? Jangan segan, patik pun ada.
-Yakah? -Ya, semasa patik lima tahun!
Tangan anak raja.
Selama ini dia gilap permata saja.
Jangan sedih, tuanku, 13 jam saja lagi.
Sebab dialah kita dalam kesusahan sekarang.
Juga sebab ayahnya.
Kalau awak sentuh saya lagi, saya akan gigit sampai putus.
Bagaimana lombong itu?
Lebih kurang saja.
Mana anak-anak kita?
Mereka kata mereka tak lapar, sekali lagi.
Saya faham.
Roti kita rasa macam roti tahun lepas.
Ia memang roti tahun lepas.
Kenapa tak tukar dengan bijian segar di kerajaan atas tanah?
Bijaknya idea itu!
Adakah orang di Dimrill Dale yang boleh pujuk ayah awak supaya buat begitu?
-Tolonglah jangan. -Biar saya fikir sekejap...
Saya dah kata jangan.
Tundukkan ego dan pergi minta maaf!
-Tak senang hati saya dibuatnya. -Bagus! Dengar kata hati awak!
Saya memang dengar.
Ia masih kata saya betul.
Kalau dia tak usir Elrond dari sini,
bekalan makanan kita pasti melimpah-ruah!
Awak fikir makanankah puncanya?
Gunung-ganang dah tak bersuara.
Saya takut, Durin.
Saya takut.
Disa, mari sini.
Kita bangsa Dwarf.
Kita akan cari penyelesaiannya.
Itu memang sifat kita.
Tapi bagaimana?
Semua surat yang kita hantar kepada Celebrimbor tak berjawab.
Sauron mungkin dah berada di Eregion.
Tuanku setuju untuk hantar saya bersama satu pasukan kecil
untuk memastikan Celebrimbor dan kotanya selamat.
Sertailah saya.
Galadriel, awak selalu kata
yang saya cuma tahu berpolitik.
Sebab itulah tuanku percayakan awak.
Dia yakin dengan kesungguhan awak.
Anjing pun sama, tapi ia takkan patuh secara membabi buta.
Dia enggan hantar saya tanpa awak.
Tapi kenapa?
-Awak tahu sebabnya. -Tapi awak tahukah?
Tuanku percaya jika saya berhadapan dengan Musuh bersendirian,
saya akan terpedaya olehnya.
Kenapa tuanku fikir begitu?
Sudahlah, Elrond.
Awak pernah ingkar perintah raja dulu.
Kenapa tak buat lagi sekali?
Kerana dia betul kali ini.
Sauron pergunakan saya.
Seperti tok dalang yang mengawal boneka, saya patuh kepadanya secara paksa.
Awak tak dipaksa pun.
Sauron selami hati awak,
menilai setiap niat yang terpendam di lubuk paling dalam
dan membentuk dirinya supaya memenuhi kehendak awak.
Raja yang akan bawa awak menuju kejayaan.
Awak puaskan hatinya dan berterima kasih kepadanya.
Sekarang, tuanku pula jadi mangsanya,
termasuklah semua Elf di Lindon.
Sebab itulah awak perlu bantu kami untuk bebas daripada kekusutan ini.
Kita takkan dapat bebas.
Kekusutan ini binaannya.
Selagi awak di dalamnya, awak takkan jumpa jalan pulang.
-Dia tentu mahu awak di Eregion... -Elrond, tolonglah.
Saya tak mahu diperdaya sekali lagi.
Saya enggan.
Dia tak pernah pergi, Galadriel.
Dengan memakai cincin itu,
awak bersubahat dengannya.
Saya tak mahu terlibat.
Dulu awak pernah berjanji,
"Sekiranya ada khabar" tentang ancaman terbukti benar,
awak akan menghapuskannya.
Kalau awak hargai persahabatan kita,
tolong pergi dari sini.
Kamu tak mahu hidup dengan keindahan?
Tuan Círdan, saya sangsi terhadap Cincin itu.
Di manakah keindahannya kalau ia disuntik unsur kejahatan?
Tapi ia masih cantik.
Tidak bagi saya.
Sanggupkah kamu bakar puisi Rúmil
hanya kerana Rúmil kaki mabuk?
Rúmil kaki mabuk?
Jangan pula tanya tentang Daeron.
Dia lagi teruk.
Tapi suaranya,
suaranya saja mampu mengalirkan air mata suria yang panas membara.
Nilailah karyanya,
tapi hak untuk menghukum bukan hak kita,
ia hak sang pencipta yang maha kuasa.
Saya tak mampu buat.
Itu namanya merendah diri
dan ia amat sukar bagi kebanyakan orang.
Tapi itulah sudut pandangan yang paling hakiki.
Alangkah bahagianya jika saya mampu reda seperti tuan.
Kamu mampu.
Kita belum betul-betul faham cincin-cincin itu.
Tapi lihatlah kekuasaannya ke atas semua makhluk.
Kalau ia jatuh ke tangan Sauron, kejahatan akan menular ke seluruh alam,
lalu menguasai fikiran dan hati setiap makhluk.
Sebab itulah, ia perlu berada dalam jagaan Elf.
Ketakutan kamu terhadap kuasanya memang wajar, Elrond.
Tapi jangan sampai kamu takut menggunakan ke arah kebaikan.
Kerana pemilik Cincin ini sekarang bukan musuh kamu...
Tapi rakan-rakan yang kamu kasihi.
Jika kamu percaya mereka sudah terpesong, jangan tinggalkan mereka,
tapi bukalah mata luas-luas dan pimpin mereka...
Sebelum kejahatan menyelubungi seluruh Buana Tengah
dan mengaburkan pandangan mata hati kita semua.
Awak perlu berehat.
Tak boleh, saya...
Bangun!
Apa awak buat? Patah balik!
Saya nampak tadi. Saya tak tipu. Ayuh.
Poppy, dia tak bernafas!
Lihatlah! Ya! Nori, saya nampak sekarang!
Nampak apa?
Air.
Bagaimana orang yang dah lama tak makan
boleh jadi seberat ini?
Cepat!
Tolonglah!
Cepat, Poppy!
Cepatlah!
Saya dah dapat.
Cepat.
Awak akan selamat.
Syukurlah, awak masih hidup.
Kami ingat awak dah mati tadi.
Jangan risau, kita takkan kehilangan satu sama lain.
Sebaknya, tapi air mata saya dah kering.
Kenapa?
Mungkinkah...
Ia sama macam tongkat sakti dalam mimpi saya.
Nori...
Kami minum air saja.
Apa awak buat?
Nori, tunduk!
Tidak! Hentikannya!
Kenapa dia tak hentikannya?
Dia gagal!
Tolong!
Nori!
Saya datang sekarang!
Pegang kuat-kuat!
Nori!
Ia dah hilang.
Betulkah?
Saya menggelarnya ithildin.
Ia diperbuat daripada serpihan mithril.
Kalau tanpa cahaya bulan, ia tak kelihatan.
Ya.
Hampir tak kelihatan.
Pelawat tadi, adakah dia...
Malam ini sejuk, tuan.
Tuan mahu saya bawakan dia selimut?
Saya tak tahu tujuan awak datang,
tapi kalau awak enggan pergi, saya terpaksa menggunakan kekerasan.
Saya tak boleh jumpa awak lagi.
Dia kata awak akan kata begitu.
Galadriel? Awak jumpa dia?
Awak tak jumpakah?
Belum lagi.
Sejak dia pergi ke Lindon.
Jadi, awak tak tahu apa yang berlaku?
Kepada Cincin itu?
Kenapa dengannya?
Ia berkuasakah?
Awak patut tanya dia.
Dia tiada di sini.
Tapi awak ada.
Bagaimana pula dengan Raja Agung?
Tentu baginda akan hantar khabar...
Begitu, ya?
Kisah begini terlalu kerap berlaku.
Si lebah bekerja keras mengumpul madu di dalam sepah.
Kemudian, mereka datang, habis semua madunya dirampas
dan sepahnya dibuang.
Saya kagum dengan kesabaran awak.
Awak nak ke mana?
Tiada gunanya saya di sini jika saya tak dialu-alukan.
Nanti dulu.
Halbrand. Saya mahu tahu.
Cincin itu berkesankah?
Ia sangat ajaib.
Kemudian, Elf...
Ya.
Lindon pula?
Ya.
-Awak menangis? -Tidak.
Saya gembira.
Awak takkan dapat bayangkan
perasaan saya.
Setelah berabad-abad lamanya,
saya akhirnya berjaya hasilkan sesuatu.
Saya akan buka botol dari Zaman Pertama.
Saya dah lama menyimpannya.
Celebrimbor...
Kita kawankah?
Sudah tentu.
Kenapa?
Kerana kepura-puraan tak patut wujud
antara mereka yang kerja serapat kita berdua.
Namun, ada banyak lagi yang awak tak tahu,
dan yang saya mahu kongsi.
Malangnya...
Awak takut.
Tengoklah. Saya tak pernah dapat berahsia dengan awak.
Kalau begitu...
Jangan bimbang.
Kongsilah rahsia apa saja, saya akan terima dengan hati terbuka.
Saya bukan datang untuk meraikan Cincin Elf itu.
Tapi untuk minta awak buat Cincin untuk Manusia.
Cincin untuk Manusia?
Awak selamatkan Elf.
Elf bukan Manusia.
Manusia tamak.
Kebarangkalian mereka menyeleweng terlalu tinggi
Tapi kalau saya mahu bina Cincin lagi,
Dwarf takkan bekalkan mithrilnya.
Dwarf juga sedang menghadapi masalah mereka sendiri.
Masalah apa? Apa maksud awak, Halbrand?
Nama saya bukan Halbrand.
Apa?
Apabila Galadriel tahu perkara sebenar, dia usir saya.
Sekarang, saya takut kalau awak juga akan usir saya.
Jadi, awak bukan raja, bukan?
Tidak, saya bukan raja.
Juga bukan Orang Selatan.
Manusia fana pun bukan.
Awak apa?
Ada kuasa di dunia ini yang tak terjangkau dek kejahatan,
dan kadangkala, mereka hantar bantuan
dalam bentuk utusan khas.
Utusan yang bawa bimbingan untuk golongan bijak pandai.
Bimbingan yang bagaimana?
Kebangkitan Mordor baru permulaannya.
Pada saat ini, Buana Tengah berada dalam keadaan yang sangat genting.
Tak lama lagi, semua kerajaan akan tumbang.
Bukan saja Elf, tapi juga Dwarf dan Manusia.
Kuasa gelap makin kuat.
Cincin Azmat itulah harapan terakhir untuk kita mengembalikan sinar cahaya.
Kita berdua ada tugas.
Takkanlah saya mahu percaya
yang awak utusan yang dihantar oleh Valar...
Halbrand?
Halbrand!
Saya telah harungi debu dan gurun di kejauhan,
untuk mencari jauhari yang boleh menyelamatkan Buana Tengah.
Ribut akan melanda, Celebrimbor.
Saya boleh curahkan ilmu yang tiada sesiapa tahu.
Saya boleh cungkil bakat terhebat awak.
Apabila tugas kita selesai,
dunia tidak akan lagi memandang awak hanya sebagai cucu Fëanor,
dan sebaliknya mengiktiraf awak sebagai...
Adiraja Cincin.
Awak tak perlu tunduk kepada saya.
Tapi saya dah nampak bentuk asal awak.
Berdiri.
Tugas kita bermula sekarang.
Awak siapa?
Rakan setugas.
Tak lebih, tak kurang.
Pembawa anugerah.
Annatar.
Betara Anugerah.
Tuanku panggil patik.
Ada perintah baru, komander.
Kamu akan meninggalkan Eregion subuh nanti bersama lima Elf yang gagah berani.
Patik...
Menjunjung kasih kerana ubah fikiran.
Kamu tak perlu ucap kepada beta.
Elrond.
Gembiranya saya kerana awak sanggup sertai saya.
Kamu dah salah faham, Galadriel.
Elrond bukan pergi sebagai ahli pasukan kamu.
Dia yang akan mengetuainya.
Itu apa? Ia daripada Elrond?
Ia jemputan...
daripada Lord Celebrimbor.
Dia jemput Bangsa Dwarf ke Eregion.
Terjemahan sari kata oleh Noorsalwati
Penyelia Kreatif Bima Gasendo